Diari Oficial de la Generalitat Valenciana


Sumari del DOGV 7978, del 13-02-2017 (2017/556)

Notificació de la sentència dictada en el procediment de guarda i custòdia número 1508/2015.
--------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/556


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1508/2015. [2017/556]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001508/2015, seguits a instàncies de Vivian Ntih contra Solomón Damson, en situació de rebel·lia, en què, en data 18 de gener de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per Vivian Nith contra Solomón Damson, declarat en rebel·lia, en què ha sigut part el Ministeri Fiscal, i adopte les següents mesures definitives pel que fa a les filles comunes, M. i E.:  
1. Ambdós progenitors tindran la pàtria potestat sobre les filles menors, si bé atribuïsc a la demandant, Vivian Nith, l'exercici en exclusiva de la pàtria potestat i la guarda i custòdia de les menors.  
2. Se suspén el dret de visites del demandat amb les filles menors d'edat fins que l'interessat n'inste la represa, moment en el qual s'avaluarà la conveniència de reprendre-les en interés de les menors, a través del procediment adequat.  
3. El pare, Solomón Damson, haurà d'abonar en concepte de contribució als aliments de les seues dues filles la quantitat de 200 euros mensuals per cada una d'elles, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística. A més, el demandat contribuirà a les despeses extraordinàries de les seues filles, mitjançant l'abonament de la meitat de les que s'acrediten i siguen necessàries o que hagen sigut consensuades per les parts.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que haurà d'interposar per escrit dins del termini de 20 dies, en què indicarà la infracció comesa al parer del recurrent i hi adjuntarà el resguard que acredite que s'ha efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander; llevat que el recurrent tinga concedit el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Solomón Damson, en situació de rebel·lia i parador ignorat, expedisc i firme aquest edicte.  
  
València, 18 de gener de 2017.- La lletrada de l'Administració de justícia: Alicia Ordeig Rabadán.